OpenLLM-France/wikimedia huggingface dataset:
# Alstead (New Hampshire)

Alstead Ameriketako Estatu Batuetako inkorporatutako herri bat da. Cheshire konderrian dago, New Hampshire estatuan. 1.864 biztanle ditu, 101,9 kilometro koadroko azaleran banatuta.

## Ikus, gainera

* Cheshire konderrian

## Kanpo estekak

* Datuak: Q2306403
* Multimedia: Alstead, New Hampshire / Q2306403
# Alston Moor

Alston Moor, Ingalaterrako ipar-mendebaldean dagoen udalerri bat da, Cumbria konderrian.
2011n 2.088 biztanle zituen.
* Datuak: Q2512942
* Multimedia: Alston Moor / Q2512942
# Alster

Alster, Alemania iparraldeko ibai bat da, Elba ibaiaren ibaiadarra dena. 56 kilometro luze ditu.
Schleswig-Holstein estatuko Henstedt-Ulzburg udalerrian jaio eta Hanburgo hirian urak Elba ibaira isurtzen ditu.
* Datuak: Q1219
* Multimedia: Alster (River) / Q1219
# Alston (Georgia)

Alston Georgiako estatuko herri bat da. Montgomery konderrian kokatua dago. 2010ean 159 biztanle zituen, 7,38 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q2202368
* Multimedia: Alston, Georgia / Q2202368
# Alsou

Alsou Ralifovna Abramova (errusieraz: Алсу́ Рали́фовна Абра́мова; tatareraz: Алсу Рәлиф кызы Абрамова; Safina jaioa; Bugulma, Errusia, 1983ko ekainaren 27a), Alsou (Алсу́) izenez ezagunagoa, errusiar abeslaria eta aktorea da. 2000. urtean Eurovision lehiaketan hartu zuen parte, eta bigarren postua lortu (Danimarkako ordezkariak irabazi zuen). Horren ondorioz, ospe handia lortu zuen.

## Bizitza

Alsouren haurtzaroan, familiak sei kide zituen; aita, Ralif Rafilovitx Safin, oligarka, LUKoilen exekutiboa eta Errusiako Parlamentuko Kontseilu Federaleko egungo kidea, eta futbol talde baten jabea. Ama, Raziya Iskhakovna arkitektoa. Ruslan (1973), Marat (1977) eta Renard (1996) izeneko hiru anai (bi bera baino zaharragoak eta bestea gazteagoa). Familia honek 100. postuko herritar aberatsenak bezala izan ziren izendatuak aldizkari baten bidez, 2004an.
Alsouk urtebete zuenean, bere familia Bugulmatik Siberiara aldatu zen. Gero musika eskola pribatu batera joaten utzi zioten. Bere aitaren negozioengatik Moskun bizi ondoren, New Yorkera joan zen bizitzera eta gero Erresuma Batura, non arkitekturako unibertsitate pribatu batean sartu zen. Londresen bizi zen bitartean, sarri bisitatu zuen Errusia.
2006ko martxoaren 18an, Jan Abramov errusiar aberatsarekin ezkondu zen. 2006ko irailaren 7an, Safina alaba eduki zuen Ameriketako Estatu Batuetako Los Angeles hirian. 2016ko abuztuaren 10ean, bere seme Rafael jaio zen ospitalean.

## Musika ibilbidea

Hamabost urte zituela, telebistako lehiaketa batean hartu zuen parte. I will always love you abestia interpretatu ondoren publiko eta epaileak txundituta utzi zituen. 1999an Alsou albumaren jaurtiketa eman zen bere lehen hiru singleak sortuz. Honen ondoren, Universal Music Russia enpresak sinatu zuen, 2000. urtean bere diskoaren 700.000 kopia legal baino gehiago salduz.
Urte berean, "solo" ingeleseko abestia konposatu eta grabatu zuen. Andrew Lanek eta Brandon Barnesek idatzitako 2000ko Eurovision Abesti Lehiaketan parte hartu zuen, bigarren postuan amaituz. Abesti honen 100,000 kopia saldu ziren, Errusiako garai guztietako singlerik salduena izatera pasata, berak egindako beste kanta baten atzetik, "Yoou 're my #1" izenekoa.
Ondoren, Eurovision 2000an, Alsouk Errusian zehar bira handi bat hasi zuen. Bere 17. urtebetetzea ospatu zuen bere jaioterrian, Bugulman, non 120.000 biztanleetatik 86.000 plaza nagusian bildu ziren bera ikusteko.

## Erreferentziak

* ↑ (Thailandieraz) hmong.wiki. «Alsou BiografíayCarrera profesional» hmong.es (Noiz kontsultatua: 2022-10-14).
* ↑ «Vida persoal e biografía Alsou» gl.delachieve.com (Noiz kontsultatua: 2022-10-14).

## Kanpo estekak

* Datuak: Q270951
* Multimedia: Alsou Abramova / Q270951
# Alston (Cumbria)

Alston, Ingalaterrako ipar-mendebaldean dagoen udalerri bat da, Cumbria konderrian.
2011n 1.128 biztanle zituen.
* Datuak: Q2560190
* Multimedia: Alston, Cumbria / Q2560190
# Alstahaug

Alstahaug Norvegiako udalerria da. Nordland konderrian kokatua dago. 187.17 km² ditu eta 7.207 biztanle ditu.

## Mugakideak

Honako udalerri hauekin egiten du muga:
Dønna Herøy Leirfjord Vefsn Vevelstad Vega

## Kanpo estekak

* Datuak: Q217808
* Multimedia: Alstahaug / Q217808
# Alstom

Alstom SA Frantziako enpresa bat da, elektrizitatearen sorkuntzan eta trenen (TGV, Eurostar edo tranbiak) eta itsasontzien (Queen Mary 2) ekoizpenean oinarritzen dena. 2004/2005 ekitaldian 13.700 milioi euroren salmentak izan zituen, eta 70 herrialdetan 69.000 pertsonari eman zien lana. Levallois-Perreten du egoitza.

## Erreferentziak

* ↑ Alcatel Alsthom Compagnie Générale d'Electricité. in: International Directory of Company Histories. 9 St. James Press.
* Datuak: Q309084
* Multimedia: Alstom / Q309084
# Arnoldo Ochoa González

Arnoldo Ochoa González (j. Colima, Colima, 1951ko urtarrilaren 27a) Mexikoko politikaria, diputatu federala eta Mexikoko Diputatuen Ganberako presidenteordea da.
Colimako gobernadore izan zen Gustavo Vázquezen istripu batean hil ondoren aldi baterako. Aldi baterako gobernatu aurretik, Vazquezko Barne idazkaria izan zen.
Geroago, Silverio Cavazos aukeratu zuten Colimako gobernadore.
Barne idazkaria izango zen berriro Cavazosekin, eta geroago Senaturako hautagaitzari uko egingo zion baina bigarren formulan egoteagatik uko egingo zion eta diputatu federalaren kargua hartzeko aukera izango zuen.

## Erreferentziak

* ↑ «Arnoldo Ochoa González, gobernador interino de Colima» La Crónica de Hoy 1 March 2005.

## Kanpo estekak

* Datuak: Q4795351
# Arnolds Park (Iowa)

Arnolds Park Iowako hiri bat da. Dickinson konderrian kokatua dago. 2010ean 1.126 biztanle zituen, 4,08 kilometro koadrotan banatuta.

## Ikus, gainera

* Dickinson konderria

## Kanpo estekak

* Datuak: Q766339
* Multimedia: Arnolds Park, Iowa / Q766339
# Arrasate Irratia

Arrasate Irratia, Arrasateko Udalaren lizentziapean emititzen du euskara hutsezko irratia da. Goiena Komunikazio Zerbitzuak kudeatzen du. Arrasate eta inguruetan entzuten da. Egun, 24 orduko emisioa eskaintzen du etengabean.
Arrasate Irratiak FMko 107.7an emititzen du eta herriko eta ibarreko kontuak ditu izpide.

## Ikus, gainera

* Euskarazko irrati kateak

## Kanpo estekak

* Arrasateko Irratiaren bloga
* Datuak: Q12254084
# Arrasate Eskubaloi Taldea

Arrasateko Eskubaloi Taldea Arrasatek (Gipuzkoa) duen eskubaloi talde nagusia da.
Lehen taldea Lehenengo Nazional mailan aritua da. Horrez gain baditu gazteen taldeak, eta baita emakumezkoen talde bat ere. Taldeak historian zehar izan duen kategoria altuena 1. nazionala bera izan da.
Taldeak Uribarri auzoan kokatuta dagoen Iturripen jokatzen ditu etxeko partidak eta hau okupaturik izanez gero Musakolako kiroldegian.

## Kanpo estekak

* Datuak: Q12254083
# Arras-3 kantonamendua

Arras-3 kantonamendua Frantziako kantonamendu bat da. Pas-de-Calais departamenduan dago, Frantzia Garaia eskualdean. Guztira 16 udalerri ditu eta Arras da bere hiriburua.

## Kanpo estekak

* Datuak: Q19606495
# Arras-2 kantonamendua

Arras-2 kantonamendua Frantziako kantonamendu bat da. Pas-de-Calais departamenduan dago, Frantzia Garaia eskualdean. Guztira 12 udalerri ditu eta Arras da bere hiriburua.

## Kanpo estekak

* Datuak: Q19606494
# Apología. Memorias de un editor rojo-separatista

Apología. Memorias de un editor rojo-separatista 2018. urtean kaleratu zen Jose Mari Espartzaren liburua da. Lan honetan Espartza editoreak Txalaparta argitaletxearen ibilbidea narratzen du, Tafallan argitaletxea sortu aurretik egindako proiektuetatik gaur egungo argitalpenak arte.

## Edukia

Liburuan Espartzak edizio munduan bere hasierako lanak azaltzen ditu, klandestinitatekoak eta Altaffayllakoak barne. Halaber, euskal edizioan garrantzia izan duten aurrekariak omentzen ditu, ondoren, Txalapartaren hasierako urteak eta ibilbide osoa erakusteko, bere testuinguru politikoan kokatuz. Azken zentzu horretan benetako salaketa liburua da.
Estiloa arina da, pazadizuez eta komentario politikoez osatuta. Bere idalaznetan ohikoa den bezala, umorea eta kritika zorrotzak uztartzen dira. Azkenik editoreen lanaren garrantzia aldarrikatzen du Espartzak.

## Kanpo estekak

* (Gaztelaniaz):Aurkezpenaren bideoa Youtuben.
* (Gaztelaniaz):Argitaletxearen webguneko liburuaren aurkezpena.
* (Gaztelaniaz):Jose Mari Espartzarekin elkarrizketa.
* Datuak: Q61070709
# Apolonia (argipena)

Apolonia izenak hainbat adiera ditu:

## Toponimia

Antzinako zenbait hiriri Apoloren ohorez eman zitzaien izena:
* Iliriako Apolonia: Korintoko kolonia, gaur egungo Albanian. Merkataritzaren eta bizitza intelektualaren gunea izan zen helenismoaren garaian. Via Egnatiaren abiapuntuetariko bat izan zen. Poianiko monasterioaren inguruan aurkitu dira haren aztarna nagusiak.
* Traziako Apolonia: Miletoko kolonia, K.a. 600. urtearen inguruan eraikia. Luculok Erromara eraman zuen Apoloren estatua erraldoia aurkitu zen hango tenplu batean.

## Erreferentziak

* ↑ Lur entziklopedietatik hartua.
# Apolonia Lapiedra

Apolonia Lapiedra (jaiotze izena: Samantha Sánchez Martínez; Hellín, Albacete, 1992ko apirilaren 27a - ) espainiar aktore pornografikoa da. 2015eko hasieran egin zuen debuta, Ramiro Lapiedra zinema zuzendari pornografikoarekin harremana hasi ondoren. Bere izen artistikoa The Godfather filmeko pertsonaia bati zor dio.
Nekazaritzan lan egin zuen, helduentzako zineman bere ibilbidea hasi aurretik. Hilabete gutxiren buruan, publikoak egindako balorazio onari esker, Mofos, Private, Bangbros, Joymii, Vivthomas, Sextar, Metart edo Wow Girls bezalako konpainietan filmatu ahal izan du.
2015eko urrian, bi Ninfas sari irabazi zituen Bartzelonako Nazioarteko Zinema Erotikoaren Jaialdian, horietako bat urteko emakumezko aktore berri onenari. Espainiako Primera Línea aldizkariaren azala ere izan da, baita Europako zinema helduetan espezializatutako Hot Video aldizkari frantsesarena ere. 2020an erretiratuko zela iragarri zuen.

## Kanpo estekak

* Datuak: Q23695802
* Multimedia: Apolonia Lapiedra / Q23695802
# Apolokrates Sirakusakoa

Apolokrates (antzinako grezieraz: Ἀπολλοκράτης; K.a. 375 inguru - K.a. 347 Lokrin) Dionisio II.a Sirakusakoa tiranoaren eta Sofrosina emaztearen seme zaharrena zen. Dionek eta Herakleidesek Sirakusa konkistatu ondoren K.a. 357an, Apolokratesek Ortigiako (Sirakusako irla) gaztelua kontrolatzen zuen. Hornidurak agortu zirenean, Dionek baimendu zion berari eta honen amari Italiara alde egitea, Dionisio II.a erbesteratuta zegoen Locri hirira. Apolokratesen Doris amama (aitaren partetik) Lokriarra zen eta hiri honetan Dionisiok, Sirakusatik kanporatua izan ondoren, tirania ezarri zuen. Hamar urte Sirakusan igaro eta gero, K.a. 346an, Dionisiok eta Apolokratesek Locri berreskuratu zuten. Apolokrates, dirudienez, matxinada baten ondorioz hil zen. Dionisiok, honezkero Sirakusa berreskuratu zuela, mendekua hartu zuen Locri suntsituz. K.a. 347an, Timoleon Korintokoa Sizilian lehorreratu zen eta Dionisio kargutik kendu zuen. Honek Korintora erbesteratu zen hiritar arrunt bat moduan. Teoponporen arabera, Apolokrates, Dionisioren tiranoaren semea, diziplinarik gabekoa eta mozkortia zen.

## Erreferentziak

* ↑ Book 39, F185.

## Bibliografia

* Diodoro Sikulo: Historiaren liburutegia. Oldfatherrek itzulita, C. H. Loeb Classical Library, Cambridge, MA. Harvard University Press, 1935.

## Ikus, gainera

Sirakusako tiranoak
| Aurrekaria | Sirakusako tiranoa | Ondorengoa |
| Dionisio II.a Sirakusakoa | K.a. 357-355 Ortigia gotorlekuaren gobernadorea Sirakusa setiatuta zegoen bitartean | Dion |
* Datuak: Q350099
# Apologia

Apologia pertsona edo ideia baten aldeko diskurtso, literatura-generoa eta erretorikaren atala da. Genero zaharrenetakoa da; izan ere, Platonek Sokratesen Apologia idatzi zuen K.a 400 urtearen inguruan. Hedaduraz, apologia hitza ideia edo doktrina baten edonolako defentsa edo goratze-ekintza izendatzeko erabiltzen da gaur egun.

## Kanpo estekak

* Datuak: Q1416320
# Apolonia Lizarraga

Apolonia Lizarraga Otxoa de Zabalegi (Lezaun, 1867ko apirilaren 18a - Bartzelona, 1936ko irailaren 8a), Apolonia Sakramentu Santukoa erlijio-izena zuena, moja karmeldarra izan zen.
1925ean ordenako nagusi bilakatu zen. Espainiako Gerra Zibilean atxilotu eta erail zuten. 2007ko urriaren 28an dohatsu bilakatu zen.

## Erreferentziak

* ↑ González Rodríguez, María Encarnación. (2007). Beatificación de 498 mártires del siglo XX en España. Roma, 28 de octubre de 2007. Madril: Edice ISBN 978-84-7141-635-3..
* Datuak: Q9158587
# Apolonia Alexandriakoa

Santa Apolonia Alexandriakoa (Alexandria, Egipto, III. mendearen erdialdea) santu kristau eta martiria da. Kristauen altxamendu lokal batean parte hartu zuelarik atxilotu eta exekutatu zuten. Sutan erreta hil aurretik, torturatu egin zuten hortz guztiak bortizki aterata, eta, horregatik, odontologiako patroia da.

## Martiritza

Oso grafikoki kontatu zuen martiritza Joakin Lizarragak bere Sanduen bizitzetan.
| « | ...eman ziote asko golpe, autxi matelak, eta atra ortzak eta aginak furioso: eta meatxatzen ziote fuerteki erreko zutela bizirik, ezpazue errenegatzen Jesu Kristo. Ortako in zute su andi bat, ta zeukate sanda alzinean. Egon ze guti bat pensatzen ta enkomendatzen Jangoikoai, eta beraren espirituas inspiraturik, (ori gabe ezpailitzake zillegi) aien eskuetaik eskapaturik bota ze bera sura, non konsumiturik gorputza, egatu ze arima gora, errezibitzera zeruan birjinidadearen ta martirioaren koronak | » |
| Joakin Lizarraga, 1793. ||
Hortzetako minaren zaintzaile aringarritzat joa, Santa Apolonia dontzeila gazte baten gisara irudikatzen da ikonografian, batzuetan kurrikak eta hortzak erretilu batean dituela. Martiria denez, martirioaren erramua eskuan duela ere ager daiteke.

## Erreferentziak

* ↑ «Joakin Lizarraga: Sanduen bizitzak» klasikoak.armiarma.eus (Noiz kontsultatua: 2021-07-22).
* Datuak: Q232427
* Multimedia: Saint Apollonia / Q232427
# Anjel Larrañaga

Anjel Larrañaga Sudupe (Azkoitia, 1947ko apirilaren 12a) gipuzkoar bertsolaria eta pandero-jotzailea da.
1980ko, 1982ko, 1986ko eta 1989ko Bertsolari Txapelketa Nagusietan parte hartu zuen.
Epelde eta Larrañaga eta Kupela musika taldeekin argitaratu izan ditu diskoak.

## Diskografia
### Epelde eta Larrañaga taldearekin

* Elkarren ondoan (Elkar, 1999)
* Noiz arte? (Elkar, 2001)
* Agur (Elkar, 2004)

### Kupela taldearekin

* Gau giro (Elkar, 2006)
* Pagotxa (Elkar, 2008)
* Arriskua maite (Elkar, 2010)
* Gailurrak ikutuz (Elkar, 2012)
* Eutsi goiari (Elkar, 2014)

### Bakarka

* Lana festa bihurtuz (Lanku, 2018)

## Erreferentziak

* ↑ «Anjel Larrañaga» Urola Kostako Hitza 2018ko urriaren 30a (Noiz kontsultatua: 2019ko apirilaren 29a).
* Datuak: Q63382778
# Anjou

Anjou (latinez: Andegavia) Frantziako eskualde historikoa da, gaur egun Maine eta Loira departamendua osatzen duena. Hiriburua Angers zuen.

## Historia

Zelta herriek jendeztatua, erromatarrek eta frankoek konkistatu zuten hurrenez hurren. 880 inguruan konderri bilakatuta, X. mendean Inperio Karolingioa desegitean burujabetasuna lortu zuen. XI. eta XII. mendeetan zehar Frantziako printzerri nagusienetariko bat izan zen.
XII. mendean, Ingalaterrako koroarekiko loturak estutu (Godofredo V.a Anjoukoa Matilde Ingalaterrako erreginarekin ezkondu zen) eta Normandiako dukerria hartu zuen. Henrike II.a, aurrekoen semea, Ingalaterrako errege izendatu zuten eta Ingalaterrako koroak Frantziako mendebaldean eta Euskal Herriko iparraldean (Lapurdi eta Zuberoa) zuen eragina guztiz bizkortu zen, Anjou etxeko kondeen bidez betiere.
Anjouko bigarren dinastia sortu zuen Karlos I.ak lurrak zabaldu zituen Proventza (ezkontzaren bidez) eta Napoliko Erresumara (1266). 1204tik aurrera Frantziako erregeen eragina nabaria da eta 1360an dukerri bilakatu zen. 1481ean Frantziako koroari lotu zioten. Ondoren, hainbat printzek eraman zuten Anjouko duke titulua (Henrike III.ak, Frantzisko Anjoukoak eta Filipe V.a Espainiakoak, besteren artean).
1790ean, Frantziako Iraultzak departamenduak sortu zituenean, desagertu zen.

## Ikusi ere

* Monstoreauko jauregia
* Montsoreau

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2008-05-30). 154. araua: Europako eskualde historiko-politiko nagusiak. .

## Kanpo estekak

* Datuak: Q107426
* Multimedia: Anjou / Q107426
# Anjelica Huston

Anjelica Huston, (Santa Monica, 1951ko uztailaren 8a - ) aktore estatubatuarra da. Aita John Huston zinema zuzendaria eta aitona Walter Huston zituenez, 1985ean Emakumezko bigarren aktore onenaren Oscar Saria irabaztean, hirugarrena zen familian.

## Filmagintza

| Urtea | Filma | Pertsonaia |
| 1967 | Casino Royale | |
| 1969 | Hamlet | Court Lady |
| 1969 | A Walk with Love and Death | Claudia |
| 1969 | Sinful Davey | |
| 1975 | One Flew Over the Cuckoo's Nest | Estra |
| 1976 | Swashbuckler | |
| 1976 | The Last Tycoon | Edna |
| 1981 | The Postman Always Rings Twice | Madge |
| 1982 | Rose for Emily | Miss Emily Grierson |
| 1982 | The Comic Book Kids | The Princess |
| 1982 | Frances | Estra |
| 1984 | This is Spinal Tap | Polly Deutsch |
| 1984 | The Ice Pirates | Maida |
| 1985 | Prizzi's Honor | Maerose Prizzi |
| 1986 | Captain EO | The Supreme Leader |
| 1986 | Good to Go | |
| 1987 | Gardens of Stone | Samantha Davis |
| 1987 | The Dead | Gretta Conroy |
| 1988 | Mr. North | Persis Bosworth-Tennyson |
| 1988 | Lonesome Dove | Clara |
| 1988 | A Handful of Dust | Mrs. Rattery |
| 1989 | Crimes and Misdemeanors | Dolores Paley |
| 1989 | Enemies, a Love Story | Tamara Broder |
| 1990 | The Witches | Eva Ernst/ The Grand High Witch |
| 1990 | The Grifters | Lilly Dillon |
| 1991 | The Addams Family | Morticia Addams |
| 1993 | Manhattan Murder Mystery | Marcia Fox |
| 1993 | Addams Family Values | Morticia Addams |
| 1995 | The Perez Family | Carmela Perez |
| 1995 | The Crossing Guard | Mary |
| 1998 | Phoenix | Leila |
| 1998 | Ever After | Baroness Rodmilla de Ghent |
| 1998 | Buffalo '66 | Billy Brownen ama |
| 1999 | Agnes Browne | Agnes Browne |
| 1999 | The Golden Bowl | Fanny Assingham |
| 2001 | The Royal Tenenbaums | Etheline Tenenbaum |
| 2001 | The Mists of Avalon | Viviane, Lady of Lake |
| 2002 | Blood Work | Dr. Bonnie Fox |
| 2002 | Rapunzel | Dame Gothel |
| 2003 | Daddy Day Care | Ms. Harridan |
| 2003 | Kaena: La prophétie | Queen of the Selenites |
| 2004 | The Life Aquatic with Steve Zissou | Eleanor Zissou |
| 2004 | Iron Jawed Angels | Carrie Chapman Catt |
| 2006 | Art School Confidential | Art History Teacher |
| 2006 | Material Girls | Fabiella |
| 2006 | These Foolish Things | Lottie Osgood |
| 2007 | Seraphim Falls | Madame Louise Fair |
| 2007 | The Darjeeling Limited | Patricia Whitman |
| 2007 | Martian Child | Crass Publisher |
| 2008 | Medium | Cynthia Keener |
| 2008 | Choke | Ida Mancini |
| 2008 | Tinker Bell | Queen Clarion |
| 2008 | Spirit of the Forest | Mrs. D'Abondo |
| 2009 | When in Rome | Beth's Boss |
| 2009 | Fantastic Mr. Fox | |
* Datuak: Q190998
* Multimedia: Anjelica Huston / Q190998
# Artzainen gurtza (Murillo)

Artzainen gurtza 1668 inguruko Bartolomé Esteban Murilloren oihal gaineko olioa da. Dirudienez, gai honen inguruan Murrillok egindako bigarren bertsioa da; aurrekoa 1650 ingurukoa da. Egun Londresko Wallace Bilduman erakusten da.

## Erreferentziak

* ↑ https://www.wga.hu/html_m/m/murillo/2/218muril.html

## Kanpo estekak

* Datuak: Q106497109
# Artzamendi

Artzamendi Itsasuko mendia da. Lapurdiko gailurrik garaiena da, 926 metro, eta bai Nafarroa Behereko, bai Nafarroa Garaiko mugetatik hurbil dago. Errepide bat iristen da kaxkoan dagoen radareraino.

## Erreferentziak

* ↑ Artzamendi. euskaltzaindia.eus (Noiz kontsultatua: 2024-1-8).
* ↑ Mondarrain eta Artzamendi. en-pays-basque.fr (Noiz kontsultatua: 2024-1-8).

## Ikus, gainera

* Lapurdiko mendiak

## Kanpo estekak

* Artzamendi luberri.net webgunean
* Datuak: Q2865978
* Multimedia: Artzamendi / Q2865978
# Artzamendiko mendilerroa

    Artikulu hau mendilerro buruzkoa da; beste esanahietarako, ikus «Artzamendi».
Artzamendiko mendilerroa Lapurdi, Nafarroa Beherea eta Nafarroa Garaia artean dagoen mendilerro bat da. Bere punturik altuena Artzamendi mendia da, 926 metrorekin.
Mendilerroan dagoen Artzamendi mendiak ematen dio izena mendilerroari.

## Mendiak

* Artzamendi, 926 m 43°16′58″N 1°24′30″W﻿ / ﻿43.2828741°N 1.4084618°W﻿ / 43.2828741; -1.4084618 (Lapurdi)
* Menditipiko Bizkarra, 877 m 43°16′43″N 1°24′43″W﻿ / ﻿43.2787371°N 1.4120698°W﻿ / 43.2787371; -1.4120698 (Lapurdi)
* Iduzkimendi, 842 m 43°16′09″N 1°25′14″W﻿ / ﻿43.2691113°N 1.4205144°W﻿ / 43.2691113; -1.4205144 (Lapurdi eta Nafarroa Garaia arteko mugan)
* Bagamendi, 712 m 43°15′52″N 1°24′10″W﻿ / ﻿43.2645349°N 1.402853°W﻿ / 43.2645349; -1.402853 (Nafarroa Garaia)
* Zelhaiburu, 673 m 43°15′58″N 1°23′36″W﻿ / ﻿43.2662486°N 1.393419°W﻿ / 43.2662486; -1.393419 (Nafarroa Beherea)
* Itsusiko Harria, 623 m 43°15′33″N 1°24′15″W﻿ / ﻿43.2590714°N 1.4043018°W﻿ / 43.2590714; -1.4043018 (Nafarroa Garaia)
* Gakoeta, 579 m 43°17′01″N 1°22′15″W﻿ / ﻿43.2834949°N 1.3707059°W﻿ / 43.2834949; -1.3707059 (Nafarroa Beherea)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Artzamendiko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q57597779
# Artzanegi

    Ez nahasi Ibargoitiko Artzanegi herri hustuarekin.
Artzanegi mendia Altzania mendilerroan dagoen mendi arabarra da.

## Abiapuntuak

* Ilarduiatik: Ordu 1 eta 45 minutu
* Eginotik: Ordu 1 eta 45 minutu

## Ikus, gainera

* Arabako mendiak

## Kanpo estekak

* Datuak: Q12254249
# Artzamendi dorretxea

    Artikulu hau Bergarako eraikinari buruzkoa da; Arratzu-Ubarrundiakoa gaitzat duena beste hau da: «Artzamendi etxea»
Artzamendi Bergaran (Gipuzkoan) dagoen XV. mendeko dorretxea da.
1994ko ekainaren 20an, Eusko Jaurlaritzak monumentu izendatu zuen, Sailkatutako Kultura Ondasuna.

## Ezaugarriak

Eraikinaren hondakinak Behe Erdi Aroan Euskal Herrian oso hedatua zegoen etxegintza mota bati dagokio. Gaur egun, kanpoko hormen zati batzuk baino ez dira geratzen baina, bertan, historia eta arkitektura aldetik interesgarri izan daitezkeen osagarri zenbait aurki daitezke, hala nola, sarrerako arku handi zorrotz eta dobelatua, leiho apuntatua, beste leiho txiki bat arku konopialduna, leiho geminatu ojibalak eta modiloi ilara bat .Osagai hauek denak harri landuz eginak daude.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).

## Kanpo estekak

* Kultura Ondasun izendapena EHAAn
* Datuak: Q8341847
* Multimedia: Artzamendi dorrea / Q8341847
# Artzanburu

Artzanburu, Gipuzkoa probintzian topa dezakegun euskal mendia da. Artzanburu mendia, 1368 altuera duen eta Gipuzkoa probintzian topatzen den mendi bat da. Kokapen zehatza 42.981377 eta -2.366589 da. Mendi hontara ondorengo igoera puntuetatik igo daiteke: Arantzazu, Brinkola, Udana.

## Kanpo estekak

Artzanburu, http://www.euskal-herria.org/.